பெருமாள் முருகனின் கூட்டின் பறவைகளில் ஒருவராக இருந்ததால் அதையொட்டியே வீதி என்கிற அமைப்பை புதுகையில் துவங்கினார். அண்ணன் நிலவன், தமிழாசிரியர் திருப்பதி, மகா சுந்தர், இளவல் பாண்டியன் போன்றோர் அமைப்பில்ஆர்வத்துடன் இணைந்தனர். இவர்களோடு கூடவே அடியேனும் வீதியின் உறுப்பினரானேன். வீதி என்னுடைய இலக்கிய ஆர்வத்திற்கு தீனி போட்டது. புதுகையின் இலக்கிய ஆளுமைகள் அத்துணை பெரும் கூடும் ஒரு தளமாக வீதி வளர்ந்தது. வெறும் இலக்கிய அமைப்பாக இல்லாமல் வீதியின் உறுப்பினர்களில் சிலர் அகாலமாக மறைய அவர்களின் குடும்பத்தை தாங்கும் பொறுப்புடைய அமைப்பாக வீதி புதிய முகத்தை காட்டியது. எதிர்பாராமல் வீதியின் ஆகச்சிறந்த முகங்களில் ஒன்றான கவிஞர் வைகறை உடல்நலிவுற்று மறைந்த பொழுது வீதி இரண்டரை லட்சம் ரூபாய்களை திரட்டி அவரது தனையனுக்கு ஒரு காப்பீட்டு உறுதிமொழியை வழங்கியது.